suchý kašeľ
Dobrý deň,už vyše týždňa bojujem so suchým draždivym kašľom. Nie som prechladnuta ani sa necítim choro,no napriek tomu kašlem aj 2hodiny v noci. Neviem kvôli tomu spávať. Najhoršie sú rana a večer. cez deň kašeľ ustupuje. Pijem všetky bylinné čaje, tabletky na hrdlo, dva sirupy na kašeľ a nič učinne
Dobrý deň,
ďakujeme za Vašu otázku.
Dlhotrvajúci kašeľ (viac ako 3 týždne) sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca, objavuje sa aj ako nežiadúci účinok niektorých liekov, ale môže byť aj psychogénneho pôvodu. Vyskytuje sa tiež aj u fajčiarov, ale môžu ho spôsobiť aj baktérie alebo vírusy. V liečbe suchého kašľa sa používajú
antitusiká
, ktoré obsahujú liečivá potláčajúce kašeľ. Niektoré z nich obsahujú aj protizápalové zložky, ktoré pomáhajú zmierniť podráždenie v hrdle a dýchacích cestách. Sú to liečivá, ktoré centrálne (opioidné a.) alebo periférne (neopioidné a.) tlmia kašeľ. Medzi hlavné účinné zložky tejto skupiny patrí: butamirát, dropropizín, oxeladín, dextromethorpan. Dostupné su vo forme kvapiek, sirupov, alebo pastiliek, ktoré pôsobia priaznivo na sliznicu hrdla, tlmia suchý dráždivá kašeľ. Prechodne odstraňujú škriabanie v hrdle. Na noc je vhodný
Dr. Max Islandský lišajník
, používaný na ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku.
Žiaľ, v našej kompetencii nie je možné určiť príčinu Vašich ťažkostí. To je možné iba po dôkladnom lekárskom vyšetrení. Preto pri pretrvávaní suchého kašľa je potrebné navštíciť lekára, ktorý na základe vyšetrenia nastaví adekvátnu liečbu.
Prajem pekný zvyšok dňa.
S pozdravom
Mgr. Emma Halás Haluščíková